अर्ािरहवीं सदी में पहली बार मान्तेस्क्यू ने राजा का विकल्प प्रस्तुत किया था। उसके अनुसार राजा वह होता है जो कानून को बना सके, अपने बनाये कानूनों को लागू कर सके तथा यह देख सके कि उसका कानून ठीक से लागू हो रहा है कि नहीं। इसी को उसने विधायिका, कार्यपालिका तथा न्यायपालिका का नाम दिया था। इन्हीं तीनों संस्थाओं को उसने राजा का विकल्प बताया था। मान्तेस्क्यू के इस स्थापना के बाद जहॉ कहीं भी राजा और जनता में संघर्ष हुआ या क्रान्तिया हुई वहॉ-वहॉ राजा के स्थान पर यही विकल्प स्वीकार किया गया। अर्थात उन देशों में जनता द्वारा निर्वाचित विधायिका केवल कानूनों को बनाने व संशोधित करने का कार्य करती है। कानूनों को लागू करने में उसकी कोई भूमिका नहीं होती है। यह कार्य कार्यपालिका करती है जिसका सीधा निर्वाचन जनता अलग से करती है। कानूनों के निर्माण व संशोधन तथा उसके लागू किये जाने की प्रक्रिया पर अंकुश रखने का कार्य जनता द्वारा स्वतंत्र रुप से निर्वाचित न्यायपालिका करती है। यह तीनों सस्थाएं एक दूसरे से पूरी तरह स्वतंत्र होने के साथ-साथ एक दूसरे पर नियंत्रण रखने का कार्य भी करती हैं।